درگی‌نين کاريکاتورالاريندا هم بين‌الخالق حاديثه‌لر، هم ده يئرلي احوالاتلار عکس ائتديريليردي.بيرينجي نؤمره‌نين اوز قابيغيندا وئريلن "دونيا صحنه‌سينده" آدلي کاريکاتورادا بين‌الخالق عالمده‌کي وضعيت عکس اولونور: شير قوزونو پارچالايير، جاناوار تويوغو يئيير، افعي ايلان آغاجا ساريليب دووشاني بوغور، شکلين سول طرفيندن بير هؤرومچگين تور توتدوغو گؤستريلير. درگی سانکي بو کاريکاتورا واسيطه‌سيله دئمک ايسته‌يير کي، دونياداکي قووّتلي دؤولتلر ضعيف دؤولتلري ديديب پارچالاماغا باشلاميشلار. بئله‌ليکله، موحاريبه تورو يارانميشدير. بو تور گئنيشلنه بيلر.